stanford-oval/wikipedia huggingface dataset:
פומרניה
היסטוריה > העת החדשה

במהלך המאה ה-16 חדרה הרפורמציה הפרוטסטנטית גם לאזור פומרניה. בעוד שטחי דוכסות פומרניה והטווטונים קיבלו את הנצרות הפרוטסטנטית, פומרניה הפולנית המשיכה לדבוק בנצרות הקתולית. במהלך מלחמת שלושים השנים (1618 - 1649), אוכלוסיית פומרניה הידלדלה באופן קיצוני, והאזור ספג הרס וחורבן בממדים גדולים. עם תום המלחמה הגיעה דוכסות פומרניה לקיצה, וזו חולקה בין האימפריה השוודית לפרוסיה, כל זה כאשר חלקים ממזרח פומרניה ממשיכים להיות תחת שלטון ממלכת פולין. בין השנים 1720 ל-1815 העבירה שוודיה את השליטה בפומרניה לידי פרוסיה. עד מהרה פרוסיה גם תפסה את השטחים שהיו מצויים בידי פולין, ובכך עבר אזור פומרניה כולו לשליטה גרמנית. במאה השנים הבאות, תחת השלטון הגרמני - בתחילה זה של פרוסיה ובהמשך זה של הקיסרות הגרמנית, סבלה האוכלוסייה הפולנית במקום מאפליה ודיכוי תרבותי ולאומי. בעקבות תבוסתה של גרמניה במלחמת העולם הראשונה, אזור קטן של מרכז פומרניה חזר לשלטון פולני (מה שלימים יכונה "המסדרון הפולני"), כאשר העיר גדנסק מוגדרת כעיר החופשית דנציג.
בשנת 1939, עם פרוץ מלחמת העולם השנייה והכיבוש הנאצי של פולין, חזר החלק המרכזי של פומרניה לשלטון גרמני. בשנים הבאות גירשו הגרמנים את האוכלוסייה היהודית של פומרניה, כאשר רובם ככולם של יהודים אלו עתידים למצוא לבסוף את מותם במסגרת השואה. תחת עול השלטון הנאצי, עשרות אלפי פולנים גורשו מפומרניה שסופחה לרייך, ולמעלה מ-40,000 פולנים נהרגו בהוצאות להורג ובמחנות כפייה. הפולנים אשר נפגעו באופן הקשה ביותר היו אנשי אליטה מהמעמד הגבוה - בעיקר מורים, אנשי עסקים, כמרים, פוליטיקאים, קציני צבא לשעבר ועובדי מדינה. הגרמנים יחסו חשיבות אסטרטגית לפגיעה באנשים מסוג זה. במקביל לכל זאת, בשנים 1940 - 1943 אלפי מתיישבים גרמנים הגיעו לפומרניה הפולנית ממערב, וקבעו את ביתם במקום. לאחר תבוסתה של גרמניה הנאצית במלחמת העולם השנייה, הגבול הגרמני-הפולני הועבר בכ-100 קילומטר מערבה לקו אודר-נייסה, כאשר לראשונה בהיסטוריה רובו של פומרניה מצוי בשליטה פולנית, מצב עניינים שנמשך עד ימינו. כמעט כל הגרמנים שנשארו ממזרח לקו הגבול, גורשו ממנו אל מזרח גרמניה ומערבה. לאחר המלחמה, פולנים רבים שגורשו מפומרניה, חזרו אליה בהדרגה. באותה השנה הקימו הסובייטים במרכז אירופה את הרפובליקה העממית הפולנית והרפובליקה העממית הגרמנית (מזרח גרמניה), כל זה כאשר אזור פומרניה נמצא בתווך - לכאורה מדינות קומוניסטיות עצמאיות, אך בפועל כאלו הנתונות למרותה של מוסקבה. תחת השלטון הקומוניסטי ידע אזור פומרניה בנייה מחדש, ותחום הספנות בו פרח והתפתח. למרות זאת, כבכל פולין ומזרח גרמניה המצב הכלכלי היה בעייתי, וזכויות אדם ואזרח דוכאו באופן נרחב. במהלך שנות ה-80 של המאה ה-20, התפרסמה במיוחד תנועת סולידריות הפולנית - איגוד מקצועי שהיה למעשה גם ארגון פוליטי, ארגון ששאף לדמוקרטיזציה וליברליזציה של פולין. בסיס כוחו של הארגון היה באזור פומרניה, אשר באותן השנים ידע שביתות הפגנתיות רבות במגזר הספנות לצד אירועי מחאה אחרים. עד סוף שנות ה-80 נפל המשטר הקומוניסטי בפולין, וזה הוחלף ברפובליקה השלישית הפולנית. במקביל, באותן השנים ממש, נפל גם המשטר הקומוניסטי במזרח גרמניה, וזו אוחדה למדינה אחת.
דמוגרפיה

פומרניה ידועה בערי הנמל הגדולות והחשובות שלה, אשר מהוות כר פורה לתעשיית ספנות רחבה. שיעור העירוניים בפומרניה גבוה יחסית, ולצד ערים גדולות אפשר למצוא בו עיירות רבות וכן כפרים רבים מאוד.
| הערים הגדולות והמרכזיות באזור פומרניה> תמונה | הערים הגדולות והמרכזיות באזור פומרניה> סמל | הערים הגדולות והמרכזיות באזור פומרניה> שם | הערים הגדולות והמרכזיות באזור פומרניה> אוכלוסייה (2014) | הערים הגדולות והמרכזיות באזור פומרניה> מדינה | הערים הגדולות והמרכזיות באזור פומרניה> מחוז |
| --- | --- | --- | --- | --- | --- |
|  |  | גדנסק   Gdańsk | 461,935 | פולין פולין | פומרניה |
|  |  | שצ'צ'ין   Szczecin | 408,105 | פולין פולין | פומרניה המערבית |
|  |  | בידגושץ'   Bydgoszcz | 358,614 | פולין פולין | קויאוויה-פומרניה |
|  |  | גדיניה   Gdynia | 247,792 | פולין פולין | פומרניה |
|  |  | רוסטוק   Rostock | 203,431 | גרמניה גרמניה | מקלנבורג-מערב פומרניה |
|  |  | טורון   Thorn | 203,148 | פולין פולין | קויאוויה-פומרניה |
|  |  | קושאלין   Koszalin | 109,165 | פולין פולין | פומרניה המערבית |
|  |  | שוורין   Schwerin | 91,583 | גרמניה גרמניה | מקלנבורג-מערב פומרניה |
|  |  | שטרלזונד   Stralsund | 57,301 | גרמניה גרמניה | מקלנבורג-מערב פומרניה |
דמוגרפיה > שפה, זהות ותרבות מקומית

מבחינה לשונית, השפה השלטת כיום בחלק הפולני של פומרניה היא הפולנית הסטנדרטית, ובחלק הגרמני של פומרניה הגרמנית הסטנדרטית. בפרט, בחלק הגרמני ישנה אחיזה רחבה לגרמנית התחתית, ובחלק הפולני ישנו גם מיעוט המדבר בשפה ייחודית הקרובה לפולנית - השפה הקשוביאנית.
בניגוד לחלקים אחרים בפולין או גרמניה, פומרניה הייתה ועודנה לאורך השנים אזור בעל תרבות מגוונת וייחודית. מיקומו של האזור כנקודת מפגש פולנית-גרמנית, יצר לאורך השנים השפעות הדדיות שהקרינו על האוכלוסייה במקום. לא פחות חשוב מכך, המיקום על שפת הים הבלטי נחשף להשפעה סקנדינבית רחבה. המטבח של פומרניה ייחודי מאזורים אחרים בפולין וגרמניה, בעיקר בהיותו מטבח המבוסס על מאכלי ים. בנוסף, מאכלים סקנדינביים רבים, ובפרט משוודיה, מוצאים להם מקום רחב גם היום, משני צידי הגבול הפולני-גרמני.
בשונה מאזורים היסטוריים בפולין כפולין קטן וכשלזיה, הזהות המקומית של תושבי פומרניה היא מצומצמת יותר, ומוגבלת בדרך כלל לשדה התרבותי כאשר גם זה נעשה לרוב בצורה מינימלית. בדומה לכך, המכנה המשותף הלאומי והתרבותי כיום בין תושבי החלק הפולני של פומרניה לבין החלק הגרמני של פומרניה הוא מכנה משותף נמוך, אם בכלל קיים כזה.
| --- | --- |
 מפת ניבים של השפה הפולנית:        פולנית קשוביאנית;      פולנית מזוביאנית;      פולנית פולין קטן;      פולנית פולין גדול;      פולנית שלזית;      הניבים המעורבים החדשים בשטחי הגרמנים המגורשים:  מפת ניבים של השפה הגרמנית:        גרמנית תחתית;      גרמנית תיכונה;      גרמנית עילית
יהדות פומרניה

פרק זה לוקה בחסר. אנא תרמו לוויקיפדיה ו.
במפקד אוכלוסין שנערך בשנת 1905 היו בפומרניה 10,000 יהודים. לאחר מלחמת העולם הראשונה ירד מספר היהודים ל-7,700. במלחמת העולם השנייה נעקרו כל הקהילות היהודיות ורוב התושבים נספו בשואה. אך כיום בפומרניה יש קהילה קטנה של כמה מאות יהודים שהיגרו אליה אחרי המלחמה.
ראו גם

מדינת מקלנבורג-מערב פומרניה
ווייוודת פומרניה
ווייוודת פומרניה המערבית
ווייוודת קויאוויה-פומרניה
גזע הכלבים פומרניאן
צלוב-מקור מצוי

| צלוב-מקור מצוי |
| --- | --- |
 נקבת צלוב-מקור מצוי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: פרושיים
סוג:: צלוב-מקור
מין:: צלוב-מקור מצוי
שם מדעי
 Loxia curvirostra ‏לינאוס, 1758
תחום תפוצה


Loxia curvirostra
צלוב-מקור מצוי (שם מדעי: Loxia curvirostra) הוא מין של צלוב מקור ממשפחת הפרושיים החי באמריקה ובאיראסיה. מאפיין ייחודי לצלובי-המקור הוא המקור המוצלב שלהם (ומכאן שמם), שמאפשר להם להפריד בקלות בין קשקשי אצטרובלים ולהוציא את הזרעים מתוכם. תחום המחייה הטבעי של צלוב המקור הוא יערות מחטניים. צלוב-המקור הוא מין יציב בדרך כלל, אך לעיתים, כשמקורות המזון שלו מידלדלים, הוא נודד דרומה.
בדרך כלל, גופו וראשו של הזכר אדומים או כתומים, בעוד גופה וראשה של הנקבה הם בצבע אפור, צהוב וירוק. מקורם, כנפיהם וזנבם של הזכר והנקבה אפורים. לעומת זאת, יש שוני רב בין אוכלוסיות שונות של צלוב המקור. בצפון אמריקה, למשל, ישנם תשעה מופעים שונים של מין זה, לכל אחד מהם צורת מקור, עובי מקור וקריאה ייחודית.
אורכו של צלוב-המקור המצוי 15–17 ס"מ. אין עונת רבייה מוגדרת למין זה, כך שצלובי-המקור מתרבים לאורך כל השנה. הקן מוקם על העצים, ונבנה בצורת ספל. הוא בנוי מזרדים, ומרופד מבפנים במחטים, טחב, סיבי צמחים ונוצות.
כיום אין הערכה ברורה של גודל אוכלוסיית צלוב-המקור, בגלל נדידה בלתי-צפויה. למרות זאת, נראה שמצב אוכלוסיית צלוב-המקור יציב ברוב אזורי תפוצתו.
גלריה

Loxia curvirostra poliogyna
הערות שוליים

↑  צלוב-מקור מצוי באתר הרשימה האדומה של IUCN
| --- | --- |
בקרת זהויות :  NLI: 987007551561405171 
ערך זה הוא קצרמרבנושא עופות. אתם מוזמנים לתרום לוויקיפדיה ו.
רוי קורין

רוי קורין (נולד ב-10 בספטמבר 2002) הוא כדורגלן ישראלי המשחק בעמדת החלוץ בהפועל תל אביב.
קריירה

קורין התחיל את הקריירה שלו בקבוצת הילדים של מכבי הרצליה ובגיל 15 הצטרף לקבוצת הנערים של מכבי נתניה. ב-31 ביולי 2019 ערך את הופעת הבכורה שלו בקבוצה הבוגרת בהפסד 2-1 לעירוני קריית שמונה במסגרת גביע הטוטו. ב-26 באוגוסט ערך את הופעת הבכורה שלו בליגת העל בהפסד 2-0 להפועל תל אביב.
בקיץ 2021 הושאל להפועל רמת גן. ב-2 בספטמבר הבקיע את שער הבכורה שלו בקריירה בתיקו 1-1 נגד בני יהודה. את העונה סיים עם 5 שערים ב-35 הופעות. בקיץ 2022 חזר לנתניה אך מאחר שמיעט לשחק במדיה, ב-30 בינואר 2024 הושאל למכבי פתח תקווה.
ב-2 ביולי 2024 הושאל להפועל תל אביב.
קריירה > תארים

גביע המדינה: 2023/2024
הערות שוליים

↑  מיקי שורץ, רוי קורין: "אני רוצה להוביל בעונה הבאה את נתניה", באתר נתניה נט, 1 באוקטובר 2021
↑  רענן ברנובסקי‏, קוז'וך דחף: רוי קורין הושאל ממכבי נתניה למכבי פתח תקוה, באתר וואלה, 30 בינואר 2024
↑  איציק כלפי, ‏רוי קורין הושאל להפועל תל אביב לעונה אחת, באתר ONE‏, 2 ביולי 2024
ההרים הקנטבריים

| --- | --- |
פסגת ה- Torre de Cerredo מעל הכפר Sortes
פסגת ה- Torre de Cerredo מעל הכפר Sortes
 מידע כללי
 על שם:  ים קנטבריה 
 גובה:  2,615 מטר Torre de Cerredo
 מדינה:  ספרד 
 מיקום:  ספרד ספרד
 רכס הרים:  ההרים הקנטבריים
 אורך הרכס:  480 קילומטר
 קואורדינטות:  43°11′51″N 04°51′06″E﻿ / ﻿43.19750°N 4.85167°E﻿ / 43.19750; 4.85167
 
 
רכס ההרים הקנטבריים (בספרדית: Cordillera Cantábrica) הוא רכס הרים בצפון ספרד.
גאוגרפיה

רכס ההרים הקנטבריים נמשך לאורך כ-480 ק"מ במקביל לים בצפון ספרד, מהרי הפירנאים במזרח ועד למפרץ ביסקאיה בצפון ועובר בשטחי הקהילה האוטונומית של חבל הבסקים, ובקנטבריה, אסטוריאס, קסטיליה ולאון וגליסיה.
הפסגה הגבוהה ביותר ברכס שוכנת במסיב "פסגות אירופה" (Picos de Europa) ונקראת טורה דה סרדו (Torre de Cerredo), בגובה 2,648 מ' מעל פני הים.
חבל ארץ צפונית מההרים נקרא "ספרד הירוקה".
בעלי חיים וצמחייה

באגן הצפוני והרטוב של הרכס נפוצים בעיקר עצי אשור ואשוח בעוד שבמורדות הדרומיים הבהירים והיבשים יותר ניתן למצוא אלונים ואורנים. אוכלוסיית בעלי החיים ברכס מגוונת וייחודית וכוללת דוב חום קנטבריאני (Ursus arctos pyrenaicus) וסוג של שכווי (T. urogallus cantabricus). הרכס הוא גם ביתם של הזאב האיברי (Canis lupus signatus), של צפיר הפירנאים (Rupicapra pyrenaica).
גאולוגיה

ההרים הקנטבריים מהווים אחד משני הרכסים שנוצרו במהלך היווצרותו של מפרץ ביסקאיה. הרכס השני התוחם את המפרץ הוא רכס ארמוריקן (Armorican).
רכס זה הוא חלק מהמסיב האיברי – מסיב שהחל להיווצר בקמבריון ומכיל רצף של סלעי משקע ומאובנים מהפלאוזואיקון. רצף המסלע נוצר במניפות סחף ומהווה אחד הרצפים השלמים באירופה.
מבחינה גאולוגית ניתן לחלק את ההרים הקנטבריים לשלושה חלקים:
גאולוגיה > הרי אסטוריאס

הרי אסטוריאס (Macizo asturiano) מהווים את מערב הרכס. המסלע של אזור זה הוא בעיקר סלעי ים רדוד מהקמבריון לאורדוביק, עם מעט סלעי ים עמוק מהסילור עד הקרבון. ברבים מסלעים אלה חלה התמרה בדרגה גבוהה לצפחות ירוקות או התמרה בדרגה נמוכה יותר לאמפיבוליט, ולמרביתם פצילות לווחית.
סלעי הקמבריון מתחלקים לשלוש שכבות:
קמבריון תחתון – שכבה בעומק 1–2 ק"מ של קוורציט מקמבריון תחתון – סלע מותמר הנוצר כתוצאה מחימום אבן חול והספגתה בתמיסות צורניות
קמבריון תיכון – שכבה בעומק 100–200 מ' של אבן גיר
קמבריון עליון – שכבה בעומק של 4 ק"מ הכוללת אבן חול, פצלים המכילים מאובני טרילוביטים וקוורציט מסיבי לבן
סלעי האורדוביק שעוביים 500–1,000 מ' כוללים פצלים שחורים ולווחה. על סלעים אלה חלה השקעה בעובי 3 ק"מ של זרמי עכירות, מעליה אי התאמה ואחריה השקעה נוספת בעובי 400 מ' של פצלים שחורים מהסילור.
בדבון חלה העתקה בחלק זה של הרכס, המתבטאת בגראבנים שכיוונם הכללי מזרח-מערב: העתקה לא סימטרית במזרח, העתקה סימטרית במרכז ומבני העתקה גדולים במערב.
גאולוגיה > הרי קנטבריה

הרי קנטבריה (Las Montañas de Cantabria) מהווים את מרכז הרכס – אזור התחום ממערב ומדרום-מערב על ידי סלעים מהפרקמבריון.
מסלע הרכס החל להיבנות בקמבריון התחתון, בשכבה בעובי 1–1.5 ק"מ המכילה פצלים ואבן חול פלדשפטית לחלופין, עם מעט קונגלומרט. הקמבריון התיכון מתבטא בשכבה בעובי 200 מ' של אבן גיר גלאוקוניטית או נודולרית אדומה או ירוקה המכילה מאובנים. סלעי הקמבריון העליון מתבטאים בשכבות מתחלפות של אבן חול ופצלים המכילים מאובני טרילוביטים ומעליהם 500 מ' של קוורציט מסיבי לבן.
רצף אורדוביקי שלם מצוי בשוליים המערביים של חלק זה, והוא מורכב בעיקר מפצלים שחורים. עם זאת, לאורך מרבית האורדוביק היה האזור מעל פני הים וחלה בו סחיפה.
סלעי הסילור מורכבים מ-150 מ' של פצלים שחורים ומעליהם 300 מ' בשכבות מתחלפות של פצלים ואבן חול המלוכדת בתמיסות ברזליות. במערב חלק זה מתוחה מעל שכבות אלה רצועה של 600 מ' הכוללת דולומיט, אבן חול, חוואר ופצלים מהדבון, הנעדרת במזרח.
סלעי הקרבון מתחלקים לשני חלקים:
קרבון מיסיסיפי – אבן גיר שנוצרה משונית אלמוגים, שכבות מתחלפות של אבן חול אדומה ופצלים ומעליהן 500 מ' של אבן חול.
קרבון פנסילבני – שכבה בעובי 5 ק"מ המצויה במערב ובדרום אזור זה המכילה פחם. בתור זה חלה תקופה ארוכה של קימוט ואורוגנזה.
בפרם חלה פעילות טקטונית, העתקה וגעשיות, והותירו בעיקר אבן גיר ומעט קונגלומרט, פצלים וסלעים געשיים אלקליניים. במהלך הטריאס חלה התאדות לגונרית שהותירה משקעי גבס.
במהלך היורה והקרטיקון שקע האזור מתחת לים, אולם השקעה זו נסחפה ברובה.
גאולוגיה > ההרים הבסקיים

ההרים הבסקיים או הרי וסקוס (Montes Vascos) מהווים את מזרח הרכס, הגובל במזרחו בפירנאים. אזור זה – שחלו בו קימוט וסחיפה ניכרים – מורכב מאבן גיר שוניתית.
תיירות

ההרים הקנטבריים מציעים מגוון מסלולי הליכה וכן מסלולי טיפוס מאתגרים. כמו כן, מצויים ברכס מספר אתרי סקי.
הערות שוליים

↑  ברכיופודים מהקמבריון בהרים הקנטבריים
| --- | --- |
בקרת זהויות :  NLI: 987007283200105171  GND: 4073203-4  LCCN: sh85019777  NKC: ge889954  SUDOC: 027501000  VIAF: 241441802   WorldCat (עם VIAF): 241441802 
גיר שוניתי בהרים הבסקיים
פוליאנה פרנק

| --- | --- |
 תקופת הפעילות:  1987–הווה
 סוגה:  רוק, פופ, מוזיקה אלקטרונית
 חברת תקליטים:  האוזן השלישית
 חברים
 אליוט ליאורה מוגרבי רזי בן-עזר שבי עוזיאל עמי לוי חיים אילפמן
 
פוליאנה פרנק היא להקת רוק בניצוחה של אליוט שפעלה עם הפסקות בין השנים 1987–2003, וממשיכה להופיע מדי פעם בהופעות מיוחדות.
גלגול ראשון

להקת הרוק "פוליאנה פרנק", ששמה משלב בין הדמות הספרותית "פוליאנה" לדמותה של אנה פרנק, הוקמה בנובמבר 1987 להופעה אחת בלבד. ליאורה מוגרבי (בס) ואליוט (גיטרה ושירה, שמה המקורי הוא שרון בן-עזר) שרו את שני השירים היחידים שידעו לנגן כחימום להופעת הבכורה של להקת "נושאי המגבעת" בתל אביב. כשהביקורות קראו להן "תקוות הרוק הישראלי" הן ארזו את חפציהן והיגרו לאמסטרדם. בהופעה נוספת של הצמד שנערכה באותה שנה אירחו השתיים את המשוררת שז שאז ניסתה את כוחה כזמרת ונגנית גיטרה, ויחד איתה הקליטו גרסאות ראשוניות לשיריה של שז "רוח רפאים", "עיר צעצוע" ו"הכל זין".
גלגול שני

שנה אחר כך, הגיעה אליוט לביקור בתל אביב והקליטה שמונה שירים עם אחיה המוזיקאי רזי, קלידן ומפיק מתחיל, הגיטריסט עמי לוי, והבסיסט שבי עוזיאל, שהיו איתם בלהקת התיכון שלהם "אח חורג". הרביעייה החליטה להוציא את שמונת השירים שהוקלטו בבית עם ציוד בסיסי ביותר, בלייבל העצמאי הראשון בתל אביב, "האוזן השלישית".
הקלטת "חיה ומתה בארון" יצאה בשנת 1989. השילוב של אנגלית ועברית, היום כל כך מובן מאליו ואז חלוצי, עם תכנים פוליטיים חריפים וסאטיריים, ושעטנז של ז'אנר אלקטרוני-אקוסטי "חינני" ואנרכי הפך את הקלטת ללהיט.
הרביעייה הופיעה פעם אחת בלבד, בקולנוע אלנבי, באביב של אותה שנה. כל הכרטיסים נמכרו מראש, העיתונות התלהבה מכך שבן-עזר לא הסתירה את היותה לסבית, ולשירים כמו "גיבור צבא ההגנה" הוגבל השידור בגלי צה"ל.
"האוזן השלישית" הציעו לארבעה להקליט אלבום אולפן, ובקיץ 1990 הם שחררו את "אין לבחור", שיהפוך לאבן דרך בדברי ימי האלטרנטיבה המקומית. לצד שירים אפוקליפטיים כמו "חלמתי: תבל מכוסה אפר" (למילים של המשוררת אסתר ראב, הדודה רבתא של אליוט ורזי) ופוליטיים כמו "הנצורים והצודקים", האלבום כלל להיט רוק סרקסטי ונשכני בשם "זיוה", שעמי לוי כתב עוד בימי "אח חורג" ובלדות כמו "And if" שהלחין ושר עוזיאל. בין השירים שיבצה הלהקה קטעי תעמולה מבית היוצר של קול הרע"ם מקהיר ושבבי הקלטות ביתיות, ביניהם "אני אדם פשוט". ההצלחה הגדולה של האלבום, שיצא בדיסק ותקליט, הובילה לסיבוב הופעות עם המתופף הצעיר רע מוכיח, מכיוון שבאלבום מתופפת אליוט עצמה.
בסוף הקיץ אליוט חזרה לאירופה, והשלישייה הופיעה בשנות ה-90 רק במספר הזדמנויות, כולל ערב הגאווה הראשון בשנת 1992, לפני שהיה מצעד, וביום ההולדת העשירי של "האוזן השלישית".
גלגול שלישי

בשנת 1999 לוי הפגיש בין אליוט לחיים פרנק אילפמן, מלחין סרטים שגר גם הוא בלונדון. השניים שיתפו פעולה בשיר של מריאן פיית'פול ("Where or When") שאילפמן הקליט לפסקול של סרט. הם החליטו להמשיך לעבוד יחד, וחזרו לשם "פוליאנה פרנק" .הם הופיעו יחד בפסטיבל "נקסט" של אותה שנה בתל אביב, וביצעו שירים חדשים וגרסאות אלקטרוניות לשירים של הלהקה, ושנה אחר כך הוציאו אותם באלבום "אחרי הציונות על שפת הים" (MCI) שמתוכו הצליח השיר "הגלות". בשנת 2002 הם הוציאו מיני אלבום עם הסינגל "החופש", שלושה רמיקסים לשיר (של הצמד עצמו, ושל די ג'יי צ'ופי ושמואל פלאש מלהקת "Flash Brothers"), וכן גרסה בהופעה חיה לשיר "Strange Fruit" יחד עם רונה קינן. בשנת 2003 הצמד הוציא אלבום רמיקסים לקלאסיקות ישראליות, "פלסטלינה 1" (NMC). הם הופיעו בישראל ולונדון, והלחינו יחד את הסדרה עטורת השבחים והפרסים של חיים יבין, "ארץ המתנחלים", ואת "נקמת לרנר" של גלעד טוקטלי.
בשנת 2010, ערך ההרכב שתי הופעות איחוד. ב-2016 הושקה הוצאה מחודשת, בפורמט תקליט ויניל, של "חיה ומתה בארון" (1989) ו"אין לבחור" (1990) — קלטת הבכורה של "פוליאנה פרנק" והאלבום שיצא אחריו.
הקלטות נוספות

בשנת 2002 יצא האלבום "נדירים" (EARSAY), שכלל שירים של הלהקה מתחילת שנות התשעים שלא נחשפו קודם לכן וכן קטעים מהופעות, הקלטות ביתיות ושלושה קטעי וידאו.
דיסקוגרפיה > אלבומים

חיה ומתה בארון (1989)
אין לבחור (1990)
אחרי הציונות על שפת הים (2000)
החופש (2001)
דיסקוגרפיה > אוספים

נדירים (2002)
פלסטלינה 1 (2003)
הערות שוליים

↑  רן גפן, הופעה של להקת "נושאי המגבעת", "פוליאנה פרנק" ו״דיבור־עקיף" בית־ליסין, תל־אביב, חדשות, 15 בנובמבר 1987
↑  טל פרי, אחותנו מאמסטרדם, מעריב, 4 במאי 1989
↑  אהד פישוף, קונצרט - אנה פנתה פוליאנה - הופעת פרידה בפינגווין, כל העיר, 19 בפברואר 1988
↑  יורם בר, הארון של שרון - פוליאנה פרנק, "חיה ומתה בארון"; האוזן-השלישית וניר-הפקות, כל העיר 17 במרץ 1989
בועז כהן, ירדה מהברזלים - פוליאנה פרנק - "חיה ומתה בארון״ - האוזן השלישית - (קלטת), חדשות, 16 במרץ 1989
↑  שרה מחוץ לגבולות הקונצנזוס, מעריב, 24 באוגוסט 1990
↑   בן שלו, השיר ששיפד את הגבריות הישראלית המיליטריסטית רלוונטי גם אחרי 30 שנה, באתר הארץ, 10 במאי 2017
↑  יורם בר, פפשב"ע שלנו, כל העיר 22 ביולי 1990
יוסי חרסונסקי, שרה מחוץ לגבולות הקונצנזוס, מעריב, 24 באוגוסט 1990
↑  שרון בן עזר (פוליאנה פרנק) תגיע בשבוע הבא לישראל, ותקיים מופע מיוחד בת״א, לרגל שבוע הגאווה, חדשות, 19 ביוני 1992
↑  איה שריק, בלי תופים, בלי האח ובלי זיוה, חדשות, 1 באפריל 1991
↑  אלבום רמיקסים חדש ל"פוליאנה פרנק", באתר הארץ, 10 במאי 2003
ארז ארליכמן, הפלסטלינה של פוליאנה, באתר ynet, 10 באוגוסט 2003
↑  סער גמזו, עכבר העיר, פוליאנה פרנק בהופעה: ככה זה מרגיש להיות חי, באתר הארץ, 1 ביוני 2010
↑   אבי פיטשון, אליוט: יש כאן מוזיקה מטורפת, אלחם על המקום הזה עד טיפת הזיעה האחרונה, באתר הארץ, 1 ביוני 2016
| --- | --- |
בקרת זהויות :  MusicBrainz: 67088009-069a-47de-ba9b-66ab8931d478
המתקפה האווירית בתימן (2024)

המתקפה האווירית בתימן התרחשה ב-12 בינואר 2024, כאשר ארצות הברית והממלכה המאוחדת פתחו בסדרת תקיפות אוויריות נגד החות'ים בתימן. המתקפה התרחשה יום לאחר החלטה 2722 של מועצת הביטחון של האו"ם, אשר קראה לחות'ים להפסיק את תקיפותיהם נגד ספינות מסחר. נשיא ארצות הברית ג'ו ביידן הכריז כי הוא יזם את המתקפה, וראש ממשלת הממלכה המאוחדת רישי סונאק אישר את המתקפה לאחר כינוס קבינט ממשלת בריטניה. המתקפה התבצעה בתגובה לתקיפות של החות'ים נגד ספינות החל מ-19 בנובמבר 2023, כחלק ממעורבותם במלחמת חרבות ברזל.
רקע

החות'ים הם ארגון אסלאמי פוליטי צבאי בתימן. במלחמת האזרחים שהחלה ב-2015 השתלטו החות'ים על אזורים בצפון-מערב תימן, ובהם חלק גדול מקו החוף של ים סוף ובו הנמלים החשובים. הארגון ממומן ומחומש על ידי איראן, ומשמש לה פרוקסי במלחמותיה באזור. נגדם ניצבת ממשלת תימן הרשמית, הנתמכת על ידי קואליציה בהנהגת ערב הסעודית, וחברות בה קטר, איחוד האמירויות הערביות, ומדינות נוספות.
בעת מלחמת חרבות ברזל הכריזו החות'ים מלחמה על ישראל והחלו לשגר טילים לעבר מטרות בישראל כפעולת תמיכה בארגוני הטרור ברצועת עזה ובחזבאללה, ותקפו וחטפו אוניות בים סוף שיש להן קשר לישראל.
לפי דובר צה"ל, החות'ים, בשליחות איראן, מנסים להסיט את ישראל מהמלחמה ברצועת עזה, החזית המרכזית במלחמה.
ארצות הברית ביקשה מישראל לא לתקוף את החות'ים כדי למנוע את התרחבות העימות לאזורים נוספים.
מצר באב אל-מנדב, שרוחבו כ-30 קילומטר, נמצא בצומת ימי מרכזי. כל האוניות המפליגות לתעלת סואץ וממנה עוברות דרכו. כ-17,000 אוניות עוברות בו בשנה. ב-14 בנובמבר 2023 הודיעו החות'ים כי הם מחפשים אוניות ישראליות בים האדום על מנת לתקוף אותן. הם הכריזו על הטלת מצור ימי על ישראל והחלו לתקוף אוניות סוחר בבאב אל-מנדב שהם טענו שהיו בבעלות ישראלית או מיועדות לעגון בישראל. בפועל, גם ספינות שלא קשורות לישראל הותקפו.
ב-18 בדצמבר, לאחר שחברות הספנות הגדולות בעולם הודיעו שהן מפסיקות לעבור בים סוף, הודיע מזכיר ההגנה של ארצות הברית לויד אוסטין על הקמת כוח הגנה רב לאומי בשם מבצע שומר השגשוג ("Prosperity Guardian") על מנת להגן על נתיב המסחר מפני האיום החות'י. המדינות המשתתפות במבצע הן: ארצות הברית, בריטניה, בחריין, קנדה, הולנד, נורווגיה וסיישל.
ב-10 בינואר 2024 קיבלה מועצת הביטחון של האומות המאוחדות את החלטה 2722, שקראה לחות'ים להפסיק מיד את תקיפותיהם על ספינות מסחר, אשר מתרחשות כחלק ממעורבות החות'ים במלחמת חרבות ברזל. ההחלטה אושרה על-ידי 11 מ-15 חברות מועצת הביטחון, בעוד אלג'יריה, הרפובליקה העממית של סין, מוזמביק ורוסיה נמנעו.
ההכנות

יום קודם לתקיפה החלו דיווחים כי ארצות הברית ובריטניה עומדות לתקוף את החות'ים בתגובה למצור שהם מטילים על מצרי באב אל-מנדב.
בבוקר יום חמישי כינס ראש ממשלת בריטניה רישי סונאק ישיבה של הקוברה ולאחר מכן כינס את המועצה לביטחון לאומי בו עדכן על השלמת התוכניות המבצעיות לתקיפה. בערב כינס סונאק ישיבת ממשלה בה עדכן את חברי ממשלתו על כוונה לתקוף מיידית בתימן. בנוסף, עודכנו גם יושב ראש בית הנבחרים הבריטי לינדזי הויל וראש האופוזיציה קיר סטארמר.
במקביל בעיתון פייננשל טיימס דווח כי גם הפנטגון השלים את הכנותיו לתקיפה של שורת יעדים צבאיים בתימן, וארצות הברית היא זו שתוביל אותה.
התקיפות > הגל הראשון, 12 בינואר

באזור 01:30 בלילה שעון תימן דווח כי החלו כוחות ארצות הברית ובריטניה בסדרת תקיפות שכללו שילוב של מטוסי קרב - בהם F-35 - לצד טילי שיוט מסוג טומהוק, ששוגרו מספינות הצי האמריקני ומהצוללת פלורידה. הצוללת הזו נראתה נכנסת לתעלת סואץ ב-5 בנובמבר. בנוסף נעשה שימוש בכטב"מים מסוג MQ-9 ריפר, וכאמור גם במטוסי היורופייטר טייפון (מלהק המשלוח האווירי 83) הבריטיים.
משרד ההגנה הבריטי מסר כי ארבעת מטוסי הטייפון בריטיים, הסתייעו במטוסי תדלוק, והשתמשו בפצצות מונחות כדי לבצע מתקפות מדויקות על שתי מטרות - אתר שיגור של כטב"מים בבאני שבצפון-מערב ותימן, ושדה תעופה באבס שבאותו אזור.
פיקוד מרכז של ארצות הברית (USCENTCOM) דיוח כי פגע ב-60 מטרות ב-16 מקומות בתימן.
זמן קצר לאחר התקיפה אישר נשיא ארצות הברית ג'ו ביידן את דבר ביצועה.
התקיפות > הגל השני, 13 בינואר

בלילה שבין שישי לשבת יצאו כוחות חיל הים של ארצות הברית לגל תקיפות נוסף בתימן, במהלכו פגעו באתר מכ"ם של המורדים החות'ים. פיקוד המרכז של ארצות הברית אמר כי התקיפה בוצעה על ידי המשחתת "קרני", ששיגרה טילי טומהוק לעבר המתקן, על מנת לסכל את יכולתם של החות'ים לתקוף ספינות, כולל ספינות מסחריות.
במקביל, ערוץ אל-מסירה של החות'ים דיווח ש"ארצות הברית ובריטניה תוקפות בפשיטות" את הבירה צנעא.
התקיפות > הגל השלישי, 16 בינואר

ב-16 בינואר בשעות הערב דיווחה רשת "פוקס ניוז" כי ארצות הברית תקפה והשמידה 4 טילים בליסטיים מתוצרת איראן ששימשו את החות'ים בתימן. על פי הדיווח, מפי גורם אמריקני בכיר, הטילים היו מוכנים לתקיפת כלי שיט בים האדום ובמפרץ עדן.
התקיפות > הגל הרביעי, 23 בינואר

בלילה שבין 22 ל-23 בינואר השלים חיל האוויר המלכותי בשיתוף מטוסי קרב אמריקאיים תקיפה נגד שתי מטרות חות'ים בתימן בקרבת שדה התעופה בצנעא, אשר לפי דיווחים היו מחסני אמל"ח. המתקפה פתחה את מבצע "קשת פוסידון" של ארצות הברית ובריטניה.